П Р О Т О К О Л  № 10
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 27.05.2022 г. 

Днес, 27.05.2022 г. /петък/ от 09.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Стефан Гроздев 
	    Севдалин Мавров
Драгомир Кояджиков 

На заседанието присъстват: Стефка Тодорова и Светла Кирилова, главни експерти – съдебна администрация и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. Приема за сведение справката с предварително изразено становище по повод исканията на председателите на съдилища и

1.1.1. ДАВА СЪГЛАСИЕ на председателите на съдилища за обявяване и провеждане на конкурс за назначаване на съдебни служители, както следва:
Районен съд - Велинград – 1 щ. бр. за „съдебен помощник“;
Районен съд - Исперих – 1 щ. бр. за „счетоводител“, която предстои да се освободи на 09.09.2022 г.
1.1.2. ДАВА СЪГЛАСИЕ на председателя на Районен съд – Севлиево за назначаване на съдебен служител на длъжност „счетоводител“ по реда на чл. 343, ал. 2 от ЗСВ чрез преместване от Окръжен съд – Габрово.

2. ОТНОСНО: Становище рег. индекс ВСС-11770/20/19.05.2022 г. от председателя на Районен съд – Червен бряг във връзка с решение на КСА-СК по протокол № 9/10.05.2022 г., т. 4, относно възможността за трансформиране на щатна бройка за съдебен служител.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. НЕ ВЪЗРАЗЯВА по предложението на председателя на Районен съд – Червен бряг във връзка с Решение на КСА-СК по пр. 09/10.05.2022 г. за трансформиране на 1 /една/ щ. бр. за длъжност „работник, поддръжка сгради“ в 1 /една/ щ. бр. „съдебен помощник“.
	2.2. НЕ ВЪЗРАЗЯВА по предложението на председателя на Районен съд – Червен бряг за назначаване на съдебния служител, заемащ длъжността „работник, поддръжка сгради“ да бъде назначен на длъжност „съдебен деловодител“, по реда на чл. 343, ал. 2 от ЗСВ.
2.3. Изпраща решението на дирекция „Бюджет и финанси“, АВСС.

3. ОТНОСНО: Искане рег. индекс ВСС-7988/23.05.2022 г. от председателя на Районен съд – Монтана за разкриване на 1 /една/ щ.бр. за длъжност „съдебен деловодител-регистратура“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ОТХВЪРЛЯ искането за разкриване на 1 /една/ щ. бр. за длъжност „съдебен деловодител-регистратура“ в Районен съд – Монтана.
МОТИВИ: Високо съотношение съдебни служители общо/съдии – 3.33, при 2.95 средно за РС в областните градове. Комисия „Съдебна администрация“ отчита  изложеното от председателя, но счита, че съдът разполага с достатъчен брой деловодители, предвид натовареността на съда – броят на делата за разглеждане от един съдия месечно за първото полугодие на 2021 г. е 59.50, при 66.18 средно.  В щатната численост на администрация са налични и 2 щ. бр. за длъжност „съдебен архивар“ и КСА-СК препоръчва на председателя трансформиране на едната щ. бр. с цел обезпечаване на „съдебен деловодител-регистратура“.

4. ОТНОСНО: Искане рег. индекс ВСС-11770/12.05.2022 г. от председателя на Специализиран наказателен съд за даване на съгласие за трансформиране на:
- 1 /една/ щ.бр. за длъжност „съдебен администратор“ в щатна бройка за длъжност „началник отдел“;
- 1 /една/ щ.бр. за длъжност „главен счетоводител“ в щатна бройка за длъжност „счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. НЕ ДАВА СЪГЛАСИЕ на председателя на Специализирания наказателен съд за трансформиране на: 1 /една/ щ. бр. за длъжност „съдебен администратор“ в „началник отдел“ и 1 /една/ щ. бр. за длъжност „главен счетоводител“ в „счетоводител“.
МОТИВИ: Към момента, съгласно действащия Класификатор на длъжностите в администрацията на съдилищата и Правилата за прилагането му, комисия „Съдебна администрация“ към СК не намира основание за промяна на щатното разписание на съда, предвид наличните длъжностите. В общата администрация отдел се създава при наличност не по-малка от 4 щ. бр. за длъжности с изпълнение на сходни функции. Исканата трансформация на щатната бройка  за „главен счетоводител“ в „счетоводител“ не отговаря на изискванията на чл. 14, ал. 3 от ППКДАС.

5. ОТНОСНО: Искане рег. индекс ВСС-7913/20.05.2022 г. от председателя на Окръжен съд – Кюстендил за даване на съгласие за сключване на граждански договор.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ДАВА СЪГЛАСИЕ на председателят на Окръжен съд - Кюстендил за сключване на граждански договор с лице, което да изпълнява задължения, свързани с длъжността „човешки ресурси, той и касиер“ до завръщане на титуляра.
5.2. ИЗПРАЩА решението на комисия „Бюджет и финанси“.

6. ОТНОСНО: Молба рег. индекс ВСС-7235/05.05.2022 г. от София Райкова Иванова - системен администратор в Окръжен съд – Смолян във връзка с процедура по избор на съдебен администратор.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	6.1. ПРИЕМА за сведение молбата от г-жа София Иванова, системен администратор в Окръжен съд – Смолян.
	6.2. Да се уведоми г-жа София Иванова, че молбата не е от компетентността на комисията и е извън правомощията на комисия „Съдебна администрация“. Висшият съдебен съвет не е работодател на съдебните служители в органите на съдебна власт.
	6.3. ИЗПРАЩА решението на председателя на Окръжен съд - Смолян, за сведение.

ПРЕДСЕДАТЕЛ 			
НА КОМИСИЯТА:         /п/
 									БОЯН НОВАНСКИ

ЧЛЕНОВЕ:	

Драгомир Кояджиков,……/п/.…….

Стефан Гроздев …………/п/……...

Севдалин Мавров………/п/……….